### Как да проверим бобината?



* Съществува един метод за проверка, при които всеки може сам да провери **бобина за кола** без допълнително оборудване. Този метод следи цвета и големината на искрата при подаване на такава на отделна **свещ** от бобината. Предимството на този метод е, че може да се извърши навсякъде. Недостатъкът е в неговата трудоемкост и неточност. Първо се проверява целостта на изолацията на [кабели за свещи](/kabeli-za-sveshti_tb99/ "кабели за свещи") (окабеляването под високо напрежение) като се започне от запалителните свещи до бобината. Ключът на запалването е в положение нула и то е деактивирано. Ако всичко е наред се продължава със следното:


	+ Свалете накрайника на свещта на първия цилиндър и го поставете на работеща свещ.
	+ Завъртете ключа на запалването на положение II.
	+ При изправна бобина между електродите ще се появи искра. Цветът на искрата при нормално работеща свещ е ярко виолетов. Ако искрата е жълтеникава и слаба това показва проблеми с проводниците или бобината. Ако въобще няма искра - бобината е неизправна.
	+ При индивидуални бобини по този начин се проверяват всичките.
* Проверка на съпротивлението на изолацията, при която се измерва съпротивлението на изолацията на намотките на бобината. За целта се използва **измерване на бобина с мултицет**. Добре е да свалите бобината от автомобила за по-лесно измерване. Установяват се изводите на първичната и вторична намотка и се замерва съпротивлението им.


Мултицетът се свързва с изводите на първичната намотка и се измерва съпротивлението. То трябва да е в границите от 0,5 до 3,5 Ома, но е възможно за някои автомобили да е по-високо.


 Измерва се и съпротивлението на вторичната намотка. То трябва да е в границите от 6 до 15 кило Ома. При всяко отклонение от нормалните стойности бобината трябва да се смени.
* Проверка на бобината с осцилограф. Той дава най-точна информация за състоянието на запалителната система. По осцилограмите може да се установи конкретната неизправност.


Каквато и неизправност да има бобината, то тя се подменя с нова. Повредена бобина не се ремонтира, защото е много трудоемко и не винаги успешно. В Авто Бим БГ предлагаме качествени бобини за много марки и модели автомобили в широк ценови диапазон.


